ออกตัวก่อนว่าเคยทานโชคดีติ่มซำสมัยร้านเปิดใหม่ๆ แถวบรรทัดทอง และมันคือบรรยากาศการรับประทานที่สนุกมาก แต่เมื่อร้านขยายใหญ่โต มีแฟรนไชส์เปิดหลายสาขา คุณภาพก็แปรผันตามไป อย่างไรก็ตามสิ่งที่แลกกันและผมชอบคือมันเปิด 24 ชั่วโมง

เวลาที่มาทานเป็นช่วงเวลาเช้ามืดมาก ไม่มีลูกค้าสักคน พนักงานก็ต้อนรับดี อย่างไรก็ตามติ่มซำรวมๆ ธรรมดาหมด แต่ราคามันก็ไม่แพง เรียกว่าเหมาะสมกันไป ผมชอบเป็นส่วนตัวจานเดียวคือก๋วยเตี๋ยวฉ่องฝัน นอกนั้นก็ถือว่าทานแก้อยากกันไปครับ